CELEX: 62015TN0070
Language: el
Date: 2015-02-12 00:00:00
Title: Υπόθεση T-70/15: Προσφυγή της 12ης Φεβρουαρίου 2015 — Trajektna luka Split κατά Επιτροπής

13.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/37
            
         Προσφυγή της 12ης Φεβρουαρίου 2015 — Trajektna luka Split κατά Επιτροπής
   (Υπόθεση T-70/15)
   (2015/C 118/47)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Trajektna luka Split d.d. (Split, Κροατία) (εκπρόσωποι: M. Bauer, H. Freund και S. Hankiewicz, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση C(2014) 9236 τελικό της Επιτροπής, της 28ης Νοεμβρίου 2014, στην υπόθεση AT.40199 Port of Split·
            
         
               —
            
            
               να καταδικάσει την Επιτροπή στα δικαστικά της έξοδα και στα δικαστικά έξοδα της προσφεύγουσας·
            
         
               —
            
            
               να αναπέμψει την υπόθεση στην Ευρωπαϊκή Επιτροπή, για τη διενέργεια περαιτέρω έρευνας και την έκδοση νέας αποφάσεως· και
            
         
               —
            
            
               να λάβει κάθε άλλο αναγκαίο μέτρο.
            
         
      Λόγοι και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους.
   
               1.
            
            
               Ο πρώτος λόγος της προσφυγής αφορά πρόδηλη πλάνη εκτιμήσεως και πλάνη περί το δίκαιο, λόγω αθετήσεως των υποχρεώσεων που υπέχει η Επιτροπή κατά τον χειρισμό καταγγελιών, στο μέτρο που εκτιμήθηκε εσφαλμένα το συμφέρον της Ευρωπαϊκής Ένωσης όσον αφορά και τους τρείς λόγους που είχε προβάλει η Επιτροπή·
            
         
               2.
            
            
               Ο δεύτερος λόγος της προσφυγής αφορά πρόδηλη πλάνη εκτιμήσεως και πλάνη περί το δίκαιο, λόγω αθετήσεως των υποχρεώσεων που υπέχει η Επιτροπή κατά τον χειρισμό καταγγελιών, ειδικότερα στο μέτρο που δεν λήφθηκαν υπόψη όλα τα κρίσιμα νομικά και πραγματικά στοιχεία.